Aarhuus Stifts-Tidende, 1843-06-03
Til den nylig afholdte offentlige Examen i Aarhuus Realskole, der nu tæller over 60 Disciple, havde Rector Nielsen udstedt et Jndbydelsesskrift, hvori han gjorde nøiagtig Rede for Underviisningens Art og Beskaffenhed i dette Jnstitut, samt meddeelte de samme ved, statistiske Efterretninger. Derunder omtalte Rectoren ogsaa den Gave som en Unævnt havde, gjennem Prof. Clausen, skjænket til Realskolen. Giveren havde tilbudt, saalænge han kunde, at ville give 400 2 aarligen til Realskolen, hvilket Beløb skulde anvendes til Stipendier a 80 a til flittige og velbegavede Disciple, og Jndbetalingen begyndte den 1ste October 1842. Desaarsag var i Sparekassen for Aarhuus Kjøbstad aabnet en Conto for et af en Ubenævnt til Fordeel for Aarhuus Realskole stiftet Legat, og paa denne indsat de hidtil modtagne tre Qvartalsbidrag. Rector Nielsen sluttede sin Meddelelse herom saaledes: Jdet jeg forlader denne Gjenstand, føler jeg Trang til paa Skolen, dens nuværende og tilkommende Disciples Vegne at bringe den gavmilde ubekjendte Velgjører og hans høiærværdige Raadgiver (Prof. Clausen) Forsikkringen om den fuldeste og hjerteligste Erkjendelse af den modtagne Gaves store Værdi og det sig derigjennem yttrende høie fædrelandske Sind." Skjæbnen, der er haard og umaneerlig stiv, har villet, at den ovennævnte Taksigelse og Skolens Beretning om den Ubekjendtes store Gave først skulde fremkomme, efter at Giveren, der er nu oplyst at være Grosserer Puggaard i Kjøbenhavn, har, ifølge en fra Catanen paa Sicilien indløben Meddelelse, uden videre taget sin Gave tilbage, berøvet Aarhuus Realskole denne og tilbudt den tilsvarende Capital til det danske Skolevæsens Fremme i Slesvig. Vi skulle ikke nægte, at denne Maneer, med at give og atter tage tilbage efter Godtbefindende, er noget paafaldende og original; vi skulle ikke undersøge, hvorvidt Grøsserer Puggaard, der har forpligtet sig til at give 100 Rbd. qvartaliter, saalænge han kan, tør ansees berettiget til at annullere sin tilbudte og modtagne Gave, aldenstund dette ikke er grundet paa nogen Forringelse i hans Formuesforfatning, men alene paa et foranderlig Lune, der nu vil anvende Beløbet til andet Brug. Vi skulle heller ikke disputere om, hvorvidt det slesvigske Skolevæsen ikke maatte ansees meere trængende til hiint Tilskud, end Aarhuus Realskole, eller om det er mindre patriotisk at give til hiint end til denne. Men vi kunne ikke nægte, at hiin Taksigelse fra Realskolen nu klinger noget pudseerlig, og at dens Affattelse nu neppe vil tykkes noget behageligt Arbeide for Rector. Meest maae vi dog beklage Professor Clausen som Commissionair for en saa vægelsindet Velgiører, idet hiin hæderlige Mand først har indledet Correspondencer og Conferencer og Gaven til Realskolen, og senere, som en af Jndbyderne til at fremme det danske Sprogs Anliggender i Slesvig, har maattet tage samme Gave i den anden Haand og tilbyde den til Slesvigerne. Vi ville sluttelig blot raade disse Sidste, at de ikke forhaste sig med at votere Grosserer Puggaard nogen Takadresse, for de contant have modtaget selve Legatcapitalen, thi de kunde da muligen ogsaa have den Skjæbne, at deres Taksigelse for Gaven blev publiceret paa Prent, efter at selve Gaven var forsvunden og maaskee vandret i en tredie Haand. Vi maae ligeledes raade Rector Nielsen til, at han faaer Sparekasse-Contoen for et af en Ubenævnt til Fordeel for Aarhuus Realskole stiftet Legat tillagt en mere passende Benævnelse, saasom for de af en Ubenævnt, men Velbekjendt, indbetalte 300 28, der skulle rem placere det af Grosserer Puggaard tilsagte Legat af 10,000 28. (Dan.)